armvectores/hy_wikipedia_2023 huggingface dataset:
Freak

Freak, ամերիկացի ռեփեր և երգչուհի Doja Cat-ի երգը, որը թողարկվել է 2020 թվականի օգոստոսի 7-ին՝ Kemosabe Records և RCA Records լեյբլների միջոցով։ Ի սկզբանե երգը բեռնվել է SoundCloud հարթակում՝ 2018 թվականի նոյեմբերի 11-ին, սակայն վերաթողարկվել է վաճառքի համար՝ երկրպագուների առցանց պահանջարկի արդյունքում։ Սինգլում առկա է հատված Փոլ Անկայի 1959 թվականի «Put Your Head on My Shoulder» երգից։


== Պատմություն և թողարկում ==
«Freak»-ի վերաթողարկումից առաջ այն հայտնիություն է ձեռք բերել TikTok հարթակում, որտեղ օգտագործվել է ավելի քան 1,2 միլիոն հոլովակներում։ 2020 թվականի հունիսի վերջին Դոջան իր ինստագրամյան ուղիղ եթերում մի քանի նոր երգեր է ներկայացրել, որոնք, ըստ նրա, թողարկվելու են նրա սպասվելիք նախագծում։ «Freak»-ի թողարկման մասին հայտարարելու հետ մեկտեղ Դոջան գրել է, որ երգը թողարկել է «իր երկրպագուներին զսպեցնելու համար», մինչ նա աշխատում է իր «նոր անակնկալի վրա»։ Մաքուր և պարզ տարբերակները թողարկվել են թվային տարբերակով։


== Թողարկման պատմություն ==


== Ծանոթագրություններ ==
Լանգյո (կանտոն)

Լանգյո (ֆր.՝ Langueux), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Սեն Բրիյո օկրուգի մեջ։ Համաձայն 2006 թվականի մարդահամարի կանտոնի բնակչությունը 22491 մարդ էր։Կանտոնի համարը 2249 է։ Կանտոնում կա 4 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կաշպերո-Նիկոլաևկա

Կաշպերո-Նիկոլաևկա (ուկրաիներեն՝ Кашперо-Миколаївка), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1778 թվականին։
2001 թվականի տվյալներով Կաշպերո-Նիկոլաևկա գյուղում բնակվում էր 521 մարդ։ Բնակավայրը զբաղեցնում է 1033 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերեդինա-Բուդայի շրջան

Սերեդինա-Բուդայի շրջան (ուկրաիներեն՝ Середино-Будський район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Սերեդինա-Բուդա։


== Աշխարհագրություն ==
Շրջանի տարածքի մակերեսը կազմում է 1123 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 20955 մարդ։ Բնակչության խտությունը կազմում էր 18,66 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Կաստելչիվիտա

Կաստելչիվիտա (իտալերեն՝ Castelcivita), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 2138 մարդ, բնակչության խտությունը կազմում է 71 մարդ/կմ²։ Զբաղեցնում է 57 կմ² մակերես։ Փոստային ինդեքս՝ 84020, հեռախոսային կոդ՝ (+39) 0828։
Կոմունայի հովանավորներն են Սուրբ Նիկողայոս Զմյուռնացին, տոնը նշվում է դեկտեմբերի 6-ին և Սուրբ Կոնոն Իսաուրացին, տոնը նշվում է հունիսի 3-ին։


== Ծանոթագրություններ ==
Վոյկովո (այլ կիրառումներ)

Վոյկովո, կարող է վերաբերել՝

Վոյկովո - գյուղ, Ուկրաինայի Դոնեցկի մարզի Ստարոբեշևսկի շրջանում
Վոյկովո - գյուղ, Ուկրաինայի Ղրիմի Ինքնավար Հանրապետության Պերվոմայսկի շրջանում
Վոյկովո - քաղաքատիպ ավան, Ուկրաինայի Դոնեցկի մարզի Խարցիզսկի քաղաքային խորհրդում
Բառա դու Գարսաս

Բառա դու Գարսաս  (պորտ.՝ Barra do Garças), համայնք Բրազիլիայում՝ Մատու-Գրոսու նահանգի կազմում։ Գտնվում է Մատու-Գրոսու նահանգի արևելյան մարզում։ Մտնում է Հյուսիս-արևելյան նահանգի Մատու Գրոսու գավառի կազմի մեջ։ Բնակչությունը կազմում է 57 721 մարդ՝ 2006 թվականի տվյալներով։ Գրավում է 9142,008 կմ² տարածք։ Բնակչության խտությունը՝ 6,2 մարդ/կմ²։


== Պատմություն ==
Քաղաքը հիմնադրվել է 1914 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 519 927 450,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝9.765,18 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,814 (տվյալները ՄԱԿ-ի զարգացման ծրագրի)


== Աշխարհագրություն ==
Կլիման հասարակածային է։
Նիզամիի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Նիզամի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Հոգեբանության սիմվոլ

Հոգեբանության սիմվոլը, հունական այբուբենի 23-րդ տառը՝ փսին (հուն․՝ ψι)։


== Ծագման պատմություն ==
Մ.թ.ա. 19-րդ դարում հույները ծանոթացան փյունիկյան այբուբենին։ Նրանք այնքան հավանեցին այդ այբուբենը, որ որոշեցին այն յուրացնել։ Փյունիկյան այբուբենում բացակայում էին ձայնավոր տառերը, ուստի հույները ավելացին դրանք՝ ստեղծելով առաջին իրական այբուբենը։ Նրանք նաև ավելացրին 5 նոր սիմվոլ՝ Ω (օմեգա), Υ (էփսիլիոն), Φ (ֆի), Χ (խի) և Ψ (փսի)։


== Արտաքին տեսք ==

Ենթադրվում է, որ Ψ տառի արտաքին տեսքը խորհրդանշում է հունական դիցաբանության ծովի աստված Պոսեյդոնի եռաժանին։ Վերջինս իր հերթին խորհրդանշում է աշխարհի տարանջատումը երեք ոլորտների՝ երկրային, երկնային և հոգևոր, և հանդիսանում է բնության տարերքներից երեքի՝ օդի, ջրի և հողի միասնությունը։


== Հոգեբանություն և «փսի» ==
Հոգեբանություն հասկացությունն ունի հին հունական ծագում։ Այն բաղկացած է երկու բառից՝ հուն․՝ ψυχη («psyche»-հոգի) և հուն․՝ λογος («logos»-գիտություն)։ Հոգեբանության՝ որպես գիտության ձևավորումից հետո հոգեբանություն (ռուս.՝ "психология") բառը սկսեց ավելի հաճախակի օգտագործվել։ Ենթադրվում է, որ «փսի» տառը՝ որպես հոգեբանության սիմվոլ, սկսել են կիրառել փիլիսոփայական համալսարանների ուսանողները, որոնք դասախոսությունների ժամանակ հոգեբանություն բառն արագ գրելու համար այն նշանակում էին այդ տառով։


== Այլ կիրառումներ ==
Հույները ψ սիմվոլն օգտագործում էին նաև 700 թիվը գրելու համար և որպեսզի տարբերակեին համանուն տառից, թվից առաջ գիծ էին դնում՝ — ψ: Սակայն հռոմեական, իսկ այնուհետև նաև արաբական տառերի տարածմանը զուգընթաց թվերի գրառման հունական համակարգը մոռացության մատնվեց։


== Ծանոթագրություններ ==


== Տես նաև ==
Հոգեկան առողջության համաշխարհային օր
Աստերոիդների ցանկ (97401-97500)

Աստերոիդների ցանկ (97301-97400)  • Աստերոիդների ցանկ  • Աստերոիդների ցանկ (97501-97600)
 Աստերոիդների ցանկ (97301-97400)  • Աստերոիդների ցանկ  • Աստերոիդների ցանկ (97501-97600)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Լուզեռնա Սան Ջովաննի

Լուզեռնա Սան Ջովաննի (իտալերեն՝ Luserna San Giovanni, պիեմ.՝ Luserna e San Gioann, օքս.՝ Lusèrna Sant Joan), կոմունա Իտալիայի Պիեմոնտ մարզի Թուրին գավառում։
Բնակչությունը՝ 7.820 մարդ (2008 թվականի տվյալներով)։ Բնակչության խտությունը՝ 463 մարդ/կմ²։ Տարածքը՝ 17 կմ²։ Փոստային ինդեքս՝ 10062։ Հեռախոսային կոդ՝ 0121։
Լուզեռնա Սան Ջովաննին սահմանակից է Անգրոնիա, Բրիկերազիո, Տորե Պելիս, Բիբիանա, Լուզերնետա, Ռորա և Բանիոլո Պիեմոնտե մունիցիպալիտետներին։


== Ժողվրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ջուբբ ալ-Ջառռահի շրջան

Ջուբբ ալ-Ջառռահի շրջան (արաբ․՝ ناحية جب الجراح‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր։ Գտնվում է երկրի հարավ-արևելքում՝ Հոմսի մարզում, որը հանդիսանում է Ալ-Մուխարրամի գավառի 2 շրջաններից մեկը։
Վարչական կենտրոնն է Ջուբբ ալ-Ջառռահ քաղաքը։ 2004 թվականի մարդահամարի տվյալներով շրջանն ունի 19,621 բնակչություն։ Տարածքը կազմում է 2,466.52 կմ2։


== Ծանոթագրություններ ==
Վերին Նատանեբ

Վերին Նատանեբ (վրաց.՝ ზემო ნატანები՝ զեմո նատանեբի), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 20 մետր բարձրության վրա՝ Նատանեբ գետի ափին։ Շրջկենտրոն Օզուրգեթից հեռու է 24 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմել է 1174 մարդ։
Այս գյուղում է ծնվել Գուրիայի 1841 թվականի ապստամբության առաջնորդներից Աբեսա Բոլքվաձեն։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդակայանը գտնվում է Բաթում քաղաքում։


== Տես նաև ==
Ներքին Նատանեբ


== Ծանոթագրություններ ==
Ատլիսկո

Ատլիսկո (իսպ.՝ Atlixco), մունիցիպալիտետ Մեքսիկայում, գտնվում է Պուեբլա նահանգում։ Բնակչությունը ըստ 2005 թվականի տվյալների կազմում է 70000 մարդ։


== Պատմություն ==
Քաղաքը հիմնվել է 1825 թվականին։


== Ծանոթագրություններ ==
The Strange Case Of…

The Strange Case Of…, Halestorm խմբի երկրորդ ստուդիական ալբոմը, որը թողարկվել է 2012 թվականի ապրիլի 10-ին։ Ալբոմի վաճառքը 2013 թվականի հոկտեմբերին կազմել է 285 000 օրինակ։


== Երգերի ցանկ ==


== Ձայնագրման մասնակիցներ ==
Լիզի Հեյլ՝ վոկալ, կիթառ, ստեղներ
Արիջեյ Հեյլ՝ հարվածային գործիքներ, բեք վոկալ
Ջո Հոտինգեր՝ բեք վոկալ, կիթառ
Ջոշ Սմիթ՝ բաս, բեք վոկալ


== Դիրքը չարթերում ==


== Ծանոթագրություններ ==
Արտավազ (գետ)

Անվան այլ կիրառումների համար տե՛ս՝ Արտավազ (այլ կիրառումներ)Արտավազ, գետ Հայաստանի Կոտայքի մարզում։ Սկիզբ է առնում Արտավազդ լեռան արևմտյան լանջից և թափվում Մարմարիկ գետը։ Երկարությունը 5 կմ է։


== Ծանոթագրություններ ==
Զաոլիշչե

Զաոլիշչե (ռուս.՝ Заолище), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևոն Զոհրաբյան (աշխարհագրագետ)

Անվան այլ կիրառումների համար տե՛ս՝ Լևոն Զոհրաբյան (այլ կիրառումներ)Լևոն Ներսեսի Զոհրաբյան (փետրվարի 16, 1919(1919-02-16), Օձուն, Բորչալուի գավառ, Վրաստանի Դեմոկրատական Հանրապետություն - օգոստոսի 27, 1990(1990-08-27), Երևան, Հայկական ԽՍՀ, ԽՍՀՄ), հայ աշխարհագրագետ, երկրաձևաբանության մասնագետ (գեոմորֆոլոգ), աշխարհագրական գիտությունների թեկնածու (1962), դոցենտ (1954), ՀԽՍՀ ԳԱ Երկրաբանական գիտությունների ինստիտուտի երկրաձևաբանական բաժնի վարիչ, նույն ինստիտուտի Դիլիջանի ջրաերկրաբանական արշավախմբի գիտական ղեկավար (1978-1988)։ Մեծ ավանդ ունի Հայկական լեռնաշխարհի, լեռնագրական կառուցվածքի, երկրաբանաձևության ասպարեզում։


== Կենսագրություն ==
Լևոն Զոհրաբյանը ծնվել է 1919 թվականի փետրվարի 16-ին, Օձուն գյուղում։ 1940 թվականին ավարտել է Հայկական պետական մանկավարժական ինստիտուտը։ 1946-1952 թվականներին մասնակցել է ԽՍՀՄ ԳԱ կովկասյան երկրաձևաբանական արշավախմբին, 1958-1990 թվականներին եղել է ՀԽՍՀ ԳԱ երկրաբանական գիտությունների ինստիտուտի երկրաձևաբանական բաժնի վարիչ, 1978 թվականից՝ Դիլիջանի ջրաերկրաբանական արշավախմբի գիտական ղեկավար։
Աշխատանքները վերաբերում են Հայկական լեռնաշխարհի լեռնագրության, կառուցվածքային և կիրառական երկրաձևաբանության խնդիրներին։ Հեղինակ Է Հայկական լեռնաշխարհի, Կովկասի և հարակից շրջանների լեռնագրական քարտեզի (1:1 250000, 1989), համահեղինակ՝ «Հայկական ԽՍՀ երկրաբանություն», «Հայկական ԽՍՀ ֆիզիկական աշխարհագրություն» գրքերի։ Հեղինակ է մոտ 50 գիտական հոդվածների, մի քանի մենագրության, այդ թվում՝ ռուսերենով հրապարակված «Орография Армянского нагорья» Ереван, 1979 հիմնարար աշխատությունը։
Լևոն Զոհրաբյանը մահացել է 1990 թվականի օգոստոսի 27-ին, Երևանում։


== Պարգևներ ==
Պ. Պ. Սեմյոնով-Տյան-Շանսկու անվան մեդալ (1985)։


== Երկեր ==
Հայկական ԽՍՀ երկրաբանություն, ռուսերեն, հ. 1, 1962:
Հայկական ԽՍՀ ֆիզիկական աշխարհագրություն, 1971։
«Орография Армянского нагорья», Ереван, 1979.


== Ծանոթագրություններ ==
Մակեդոնիայի Հանրապետության ստատիստիկ շրջաններ

Մակեդոնիան բաժանված է 8 ստատիստիկ շրջանների (մարզերի)։ Դրանք չեն ծառայում որպես վարչական միավորների, այլ օգնում են երկիրը կառավարելու գործում։
Իտայպավա դու Գրաժաու

Իտայպավա դու Գրաժաու  (պորտ.՝ Itaipava do Grajaú) համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մի մաս է կազմում Մարանիան նահանգի կենտրոնական մարզը։ Մտնում է տնտեսական կարգավիճակ ունեցող Ալտու Մեարին ի Գրաժաուի գավառի մեջ։ Բնակչությունը կազմում է 13 081 մարդ, ըստ 2006 թվականի տվյալների։ Տարածքը կազմում է 1 540,286 կմ2։ Բնակչության խտությունը՝ 8,5 մարդ/կմ²։


== Վիճակագրություն ==
Համախառն ներքին արտադրանքը կազմել է 19 246 122,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 1 259,81 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,531։


== Ծանոթագրություններ ==
Օսպեթլ

Օսպեթլ, բերդ Կիլիկիայում, Ադանայի նահանգի Իչելի գավառակում, Սելևկիա քաղաքի մոտ։ Հիշաաակում է Սմբատ Գունդստաբլը (XIII դ)։


== Ծանոթագրություններ ==
Տոկարևո (այլ կիրառումներ)

Տոկարևո, կարող է վերաբերել՝

Տոկարևո - գյուղ Ռուսաստանի Սմոլենսկի մարզի Գագարինսկի շրջանի կազմում։
Տոկարևո - գյուղ Ռուսաստանի Սմոլենսկի մարզի Ելնինսկի շրջանի կազմում։
Նատասիա Մալթե

Նատասիա Մալթե (նորվ.՝ Natassia Malthe, հունվարի 19, 1974(1974-01-19), Օսլո, Նորվեգիա), նորվեգացի դերասանուհի և մոդել։ Նկարահանվել է Ռեյնի դերով «Բլադրեյն 2։ Ազատագրում» և «Բլադրեյն 3։ Երրորդ ռեյխ» ֆիլմերում։


== Կենսագրություն ==
Նատասիա Մալթեն ծնվել է Նորվեգիայի Օսլո քաղաքում, նա ունի երկու իրենից մեծ քույրեր։ Ըստ իր մոր, նա ունի ֆիլիպինյան արմատներ։
Դպրոցում Նատասիան հետաքրքրվել է պարով և դրա համար նա սովորել է Կանադայում, Շոտլանդիայում և Նորվեգիայում։ Դպրոցն ավարտելուց հետո նա մեկնել է Լոնդոն, որպեսզի ընդունվի երաժշտական թատրոն։ Ապա նա մեկնեց Կանադա, որտեղ և ստացավ իր առաջին դերը կինոյում։
2005 թվականին նա նկարահանվել է «Էլեկտրա» ֆիլմում և Ջենիֆեր Հարների հետ միասին պարգևատրվել են MTV Movie Awards 2005 մրցանակով՝ լավագույն համբույր անվանակարգում։
2007 թվականին էկրան է բարձրանում «Բլադրեյն 2։ Ազատագրում» ֆիլմը՝ նկարահանված հայտնի տեսախաղերի շարքի հիման վրա։ Նատասիան խաղում էր գլխավոր դերը, որտեղ մարմնավարում էր Ռեյն անունով աղջիկ-կիսավամպիրի։ Խաղալով այս դերը, նա փոխարիել էր Քրիստիանա Լոկենին, ով խաղում էր Ռեյնի դերը առաջին ֆիլմում։ Այս ֆիլմից հետո Նատասիան համագործակցում է ռեժիսոր Ուվե Բոլլի հետ, ով հետագայում նկարահանել է աջկան մի շարք այլ ֆիլմերում։
Նատասիա Մալթեն ապրում է Լոս Անջելեսում։


== Ֆիլմագրություն ==


== Հետաքրքիր փաստեր ==
Դերասանուհու հասակը 1.65 մետր է։
Որպես օրենք, ֆիլմի տիտրերում նա հայտնվում է իր իրական՝ Նատասիա Մալթե անունով, բայց նրան կարող եք հանդիպել նաև Լինա Թիլ անունով։
Բացի կինոյից, Նատասիան մասնակցում է նաև մոդելային ցուցադրություններով և հայտնվել է այնպիսի ամսագրերի շապիկներին, ինչպիսիք են Girls of Maxim և Toro Women ամսագրերը։
2005 թվական։ «MTV» ալիքի մրցանակ «Լավագույն համբույր» անվանակարգում «Էլեկտրա» ֆիլմի համար։


== Ծանոթագրություններ ==


== Արտաքին հղումներ ==
Natassia Malthe Website
Natassia Malthe Internet Movie Database կայքում
Perfect People: Natassia Malthe Pictures
Fansite: Natassia Malthe hjemmeside laget av fansen Archived 2018-08-10 at the Wayback Machine.
Ռոքա Սանտա Մարիա

Ռոքա Սանտա Մարիա (իտալերեն՝ Rocca Santa Maria), կոմունա Իտալիայում։ Գտնվում է Աբրուցո մարզի Տերամո գավառում։
Բնակչությունը կազմում է 693 մարդ, բնակչության խտություն՝ 11 մարդ/կմ²։ Զբաղեցնում է 61 կմ² մակերես։ Փոստային ինդեքս՝ 64010։ Հեռախոսային կոդ՝ 0861։
(6191) Էադես

(6191) Էադես (անգլ.՝ Eades), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 22-ին Բրայան Մենինգի կողմից Ստեկենբրիջում։
Միջին հեռավորությունը Արեգակից կազմում է 2,993533 ա. մ., առավելագույնը մոտենում է 2,6204 ա. մ. հեռավորության վրա և հեռանում 3,3667 ա. մ.։ Արեգակի շուրջ մեկ ամբողջական պտույտ է կատարում 1891,8 երկրային օրվա ընթացքում, իր ուղեծրով շարժվելով միջինում 0,190295 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6191) Էադես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սամվել Գրիգորյան (այբբենագետ)

Սամվել Թելմանի Գրիգորյան (Սամուէլ Թելմանի Գրիգորեան) (1968, Երևան), այբբենագետ, զբաղվում է գիտամշակութային գործունեությամբ։


== Աշխատանքային գործունեություն ==
Սամուէլ Գրիգորեանի ուսումնասիրությունների շրջանակն ընդգրկում է հայ միջնադարյան գրականության, միջնադարագիտության և հատկապես հայերենի այբուբենի ոլորտները։ Ավելի քան 25 տարի նրա գիտական ուսումնասիրության հիմնական նյութը հայերեն այբուբենն է։
Տարբեր տարիների հանդես է եկել հայերենի այբուբենի վերաբերյալ զեկուցումներով և հրատարակություններով։


== Աշխատություններ ==
2014 թվականին լույս է տեսել Պետրոս Արքեպիսկոպոս Բերդումեանի «Սուրբ Յովհաննէս Առաքեալի Յայտնութեան Մեկնութիւն» գիրքը, Սամուէլ Գրիրորեանի աշխարհաբար փոխադրությամբ և ծանոթագրություններով։
2016 թվականին լույս է տեսել Սամուէլ Գրիգորեանի ԱՅԲԲԵՆԱԳԻՐ աշխատությունը։ Այն առաջին փորձն է ամբողջության մեջ ի մի հավաքելու, դասակարգելու և վերլուծելու հայ գրականության այբբենային արտադրանքը։ Գրքում ամփոփված է 7-19-րդ դարերում ստեղծված, 101 հեղինակի 223 այբբենային ստեղծագործություն։
2016 թվականին Սամուէլ Գրիգորեանի արևելահայերեն թարգմանությամբ և ծանոթագրություններով լույս է տեսել Սարգիս արքեպիսկոպոս Ջալալյանցի «Ճանապարհորդութիւն ի Մեծն Հայաստան» ուղեգրությունը։


== Պատկերասրահ ==

		


== Արտաքին հղումներ ==
Սամուէլ Գրիգորեան։ ՀԱՅԵՐԵՆԻ ՄԱՇՏՈՑԵԱՆ ԱՅԲՈՒԲԵՆԸ Մաս Ա
Սամուէլ Գրիգորեան։ ՀԱՅԵՐԵՆԻ ՄԱՇՏՈՑԵԱՆ ԱՅԲՈՒԲԵՆԸ Մաս Բ
Սամուէլ Գրիգորեան։ ԱՅԲԲԵՆԱԳԻՐ գրքի ծանուցումը
Սամուէլ Գրիգորեանի հոդվածը ՀՀ ԳԱԱ Պատմության ինստիտուտի Հայկական լեռնաշխարհը հայոց և համաշխարհային քաղաքակրթության բնօրրան ժողովածույում (2004)


== Ծանոթագրություններ ==
Ալլիկյեռվե

Ալլիկյեռվե (էստ․՝ Allikjärve), գյուղ Էստոնիայի Յարվամաա նահանգի Ռոոսնա-Ալլիկու շրջանում։
2011 թվականի տվյալներով գյուղում բնակվում էր 53 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պլուժնիկովո (գյուղ, Ռոմնիի շրջան)

Պլուժնիկովո (ուկրաիներեն՝ Плужникове), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Պլուժնիկովո գյուղում բնակվում էր 23 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չուրրուչեյ

Չուրրուչեյ (ռուս.՝ Чурручей), գյուղ Ռուսաստանի Լենինգրադի մարզի Պոդորոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տորտվալ Կենե

Տորտվալ Կենե (ֆր.՝ Torteval-Quesnay), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 349 մարդ, բնակչության խտությունը` 20.58 մարդ/կմ²։ Բնակավայրը զբաղեցնում է 16.96 կմ² տարածք։
2013 թվականի հունվարից հանդիսանում է Օրսել համայնքի մաս։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 27 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 227 աշխատունակ (15-64 տարեկան)  բնակիչ, որոնցից ակտիվ էին 180-ը, իսկ ոչ ակտիվները` 47։ Ակտիվության ցուցանիշը կազմում է 79,3 %։ 180 աշխատունակ մարդկանցից աշխատել է 164 անձ (93 տղամարդ և 71 կին)։ Գործազուրկ են եղել 16 անձ (7 տղամարդ և 9 կին)։ 47 անաշխատունակներից 16-ը եղել են աշակերտներ կամ ուսանողներ, 16-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իլերթիսեն

Իլերթիսեն (գերմ.՝ Illertissen), կոմունա Գերմանիայի Բավարիա երկրամասում՝ Նոյ Ուլմ շրջանում։ Ենթարկվում է Շվաբիա վարչական կենտրոնին։ Բնակչությունը կազմում է 16 425 մարդ (դեկտեմբերի 31, 2010)։ Զբաղեցնում է 36,45 կմ² տարածք։ Պաշտոնական կոդ՝ 09 7 75 129։


== Ծանոթագրություններ ==


== Արտաքին հղում ==
Պաշտոնական կայք
Ավգուստովյան անտառ

Ավգուստովյան անտառ կամ Ավգուստովյան թավուտ (լեհ.՝ Puszcza Augustowska, լիտ.՝ Augustavo giria, բելառուս․՝ Аўгустоўская пушча), փշատերև կուսական անտառ Լեհաստանի հյուսիսարևելյան, Բելառուսի հյուսիսարևմտյան և Լիտվայի հարավարևելան մասում, Վիսլա և Նեման գետերի միջակայքում։


== Հակիրճ տեղեկատվություն ==
Թավուտն իր անվանումն ստացել է մերձակայքում գտնվող լեհական Ավգուստով քաղաքի անունից։ Ամբողջ անտառն ընդհանուր առմամբ զբաղեցնում է մոտավորապես 1.600 քառակուսի կիլոմետր տարածք։ Նրա մեծ մասը՝ շուրջ 1.140 քառակուսի կիլոմետրը ընկած է Լեհաստանում՝ Պոդլյասկե վոևոդությունում։  Հիմնական ծառատեսակները դարավոր եղևնիներն ու սոճիներն են։ Հարավային հատվածում հանդիպում են նաև լաստենու և հացենու թավուտներ։ Այլ բուսատեսակներից տարածված են մամռակերպերի 103, ձարխոտերի 13, անոթային բույսերի 371 տեսակներ։ Հարուստ ու բազմազան է նաև կենդանական աշխարհը՝ կաթնասունների 22, թռչունների 121, երկկենցաղների ու սողունների 17 տեսակներ։ Ընդ որում՝ այստեղ հանդիպող բույսերի ու կենդանիների 27 տեսակներ գրանցված են Բելառուսի ու Լեհաստանի, մի շարք տեսակներ էլ՝ համաեվրոպական Կարմիր գրքում։
Թավուտում շուրջ մեկ տասնյակ լճեր կան՝ Վիգրին, Սայնոն, Բյալե-Ավգուստովսկեն, Նեցկոն, Սեռվան, Բլիզնոն, Պոմորսկեն և այլն։ Դրանցում բազմանում են ձկների ու ջրլող թռչունների բազմաթիվ տեսակներ։
1989 թվականին Ավգուստովյան թավուտի հյուսիսային մասում առանձնացվել է Վիգրիյան ազգային պարկը, որ Լեհստանի ամենաերիտասարդ ազգային պարկերից մեկն է


== Տես նաև ==
Բելովեժյան թավուտ (ազգային պարկ)
Նալիբոկյան թավուտ
Ավգուստով
Ավգուստովյան ջրանցք


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Suwalszczyzna, homepage


== Գրականություն ==
Suwalszczyzna, homepage
Puszcza Augustowska, ATIKART, Білосток, ISBN 83-902550-0-6
А. Вашкевич, Дз. Нарель. Між Лососно і Чорної Ганчев. Історія католицьких парафій в південно-східній частині Серпневій пущі. — М., 2006. ISBN 985-6783-18-6
Серпнева пуща // туристсько енциклопедія Білорусі / редкол. Г. П. Пашков [та ін]; під заг. ред. І. І. Пиріжник. — Мн., 2007. — 648 с. ISBN 978-985-11-0384-9.
Надія Вашкелевіч. Гродненська Terra Incognita // «Народна Газета» № 103 (4771), 06.06.2008
Ուիլիս Ռիդ

Ուիլիս Ռիդ-կրտսեր (անգլ.՝ Willis Reed Jr., հունիսի 25, 1942(1942-06-25), Dubach, Լուիզիանա, ԱՄՆ - մարտի 21, 2023(2023-03-21)), ամերիկացի նախկին պրոֆեսիոնալ բասկետբոլիստ և մարզիչ։ Խաղացել է կենտրոնականի և ծանր հարձակվողի դիրքերում։ «Նյու Յորք Նիքս» ակումբի կազմում NBA կրկնակի չեմպիոն։ Բասկետբոլի փառքի սրահի անդամ։


== Խաղացողի կարիերա ==
NBA-ի «Նյու Յորք Նիքս» ակումբի խաղացող (1964-74)։ NBA կրկնակի չեմպիոն (1970, 1973), 1970/1971 թվականների մրցաշրջանի MVP։ Ըստ մրցաշրջանի արդյունքների, հինգ անգամ ընդգրկվել է սիմվոլիկ հավաքականների կազմում  (1970 — առաջին հավաքական, 1967-69, 1971 — երկրորդ հավաքական)։ «Նյու Յորք Նիքս» ակումբում նրա կողմից անմահացված է 19-րդ համարը։ Ռիդը 1982 թվականին ընդգրկվել է Բասկետբոլի փառքի սրահի մեջ, իսկ 1996 թվականին՝ ասոցիացիայի պատմության 50 մեծագույն խաղացողների ցանկի մեջ։ NBA կարիերայի ընթացքում, ընդհանուր առմամբ, խաղացել է 650 խաղ, որոնց ժամանակ հավաքել է 12183 միավոր (18,7 մ/խ), կատարել 8414 անդրադարձ և 1186 փոխանցում։
1963 թվականին Ռինդը ԱՄՆ հավաքականի կազմում Սան Պաուլոյում անցկացվող Պանաամերիկյան խաղերի ժամանակ դարձել է չեմպիոն։ Այդ նույն տարի ԱՄՆ-ի հավաքականի կազմում Բրազիլիայում անցկացվող աշխարհի առաջնությանը գրավել է չորրորդ տեղը։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
Պատմագրական էջը ԲԱԱ-ի կայքում(անգլ.)
Էջը ԲԱԱ-ի կայքում(անգլ.)
Մարզչի կարիերան www.basketball-reference.com կայքում Archived 2012-09-15 at the Wayback Machine.(անգլ.)
Բուրաստան Սուրբ Սահակեան

«Բուրաստան Սուրբ Սահակեան», 1851-ի հունվարից մինչև 1852-ի հուլիսը Սուրբ Սահակյան վարժարանի սաների ջանքերով արևմտահայերեն հրատարակված ամսագիր։
Ամսագրի առաջին համարի առաջաբանից, որը վերնագրված է «Հայտարարութիւն».


== Ծանոթագրություններ ==
Գուրասին

Գուրասին, գյուղ պատմական Փոքր Հայքում, Սեբաստիայի նահանգի Սեբաստիա գավառի Տևրիկ շրջանում։


== Ծանոթագրություններ ==
Խարակվիժ

Խարակվիժ, գյուղակ Արևմտյան Հայաստանում, Էրզրումի վիլայեթի Խնուսի գավառում։


== Պատմություն ==
Բնակչությունը թուրքերի ձեռքով կոտորվել է Մեծ եղեռնի ժամանակ։


== Բնակչություն ==
1914 թվականին ուներ 8 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Քաաբ իբն Զուհեյր

Քաաբ իբն Զուհեյր (ամբողջական անուն՝ արաբ․՝ كعب بن زهير‎‎, նախաիսլամական և իսլամական Արաբիայի VII-րդ դարի ամենահայտնի բանաստեղծներից։
Խաուկավաարա

Խաուկավաարա (ռուս.՝ Хауккаваара, ֆիններեն՝ Haukkavaara), գյուղ Ռուսաստանի, Կարելիայի հանրապետության Լախդենպոխսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերեզարա

Չերեզարա (իտալերեն՝ Ceresara, կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 2462 մարդ։ Խտությունը՝ 67 մարդ/կմ²։ Տարածքը՝ 37 կմ²։ Էլեկտրոնային փոստ՝ 46040, հեռախոսային կոդ՝ 0376։


== Պատկերասրահ ==

		
		


== Գրականություն ==
Renato Bonaglia, Mantova, paese che vai..., Mantova, 1985. ISBN non esistente.
Pierino Pelati, Acque, terre e borghi del territorio mantovano. Saggio di toponomastica, Asola, 1996. ISBN non esistente.
Pierino Pelati, Il castello di Ceresara, Asola, 2005.ISBN non esistente


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Պալցևո (գյուղ, Ռուդնյանսկի շրջան)

Անվան այլ կիրառումների համար տե՛ս՝ ՊալցևոՊալցևո (ռուս.՝ Пальцево), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալլահգյադուկ (լեռնանցք)

Անվան այլ կիրառումների համար տե՛ս՝ Ալլահգյադուկ (այլ կիրառումներ)Ալլահգյադուկ, լեռնանցք Մեծրաց լեռնաշղթայի Ալլահգյադուկ լեռնագագաթի մոտ։ Այստեղով է անցնում Կարսի մարզի Կաղզվանի օկրուգից դեպի Օլթիի օկրուգ տանող ճանապարհներից մեկը։


== Ծանոթագրություններ ==
Գրքի միջազգային ստանդարտ համար

Գրքի միջազգային ստանդարտ համար (ԳՄՍՀ) կամ ISBN (անգլերեն՝ International Standard Book Number)՝ գրքի առևտրային տարբերակիչ եզակի ապրանքանիշ համար։ ISBN համակարգը ստեղծվել է Միացյալ Թագավորությունում 1966 թ., գրավաճառներ և գրենական պիտույքների վաճառողներ W.H. Smith-ի կողմից։ Այն ստեղծված էր իբրև 9-նիշ Գրքի Ստանդարտ Համարակալման (Standard Book Numbering, SBN) կոդ և օգտագործման մեջ էր գտնվում մինչև 1974 թ.։ 1970 թ. այն ընդունվեց որպես միջազգային ստանդարտ ISO 2108։ Նման համարային տարբերակիչ է պարբերականների Գրանցման համարի միջազգային ստանդարտը (International Standard Serial Number, ISSN), որը համարակալում է պարբերական հրատարակությունները, ինչպիսիք են, օրինակ, ամսագրերը։ 2007 թ. Հունվարի 1-ից, ISBN ը բաղկացած է 13 թվանշանից՝ ինչպես Բուկլանդի EAN-13-ը։ Ստանդարտի համար պատասխանատու է ISO TC 46/SC 9 ենթակոմիտեն։


== Թեմատիկ նշումներ ==
Անդրաժ Կիրմ

Անդրաժ Կիրմ (սլովեն.՝ Andraž Kirm, սեպտեմբերի 6, 1984(1984-09-06), Լյուբլյանա, Սլովենիայի Սոցիալիստական Հանրապետություն, ՀՍՖՀ), սլովենացի ֆուտբոլիստ, «Բրավո» ակումբի կիսապաշտպան։ Խաղացել է Սլովենիայի ազգային հավաքականում։


== Կենսագրություն ==


=== Ակումբային կարիերա ===
Անդրաժ Կիրմն իր հայրենի Լյուբլյանայի «Շմարտնո» ֆուտբոլային ակումբի սան է։ 2002/03 մրցաշրջանում Կիրմն սկսել է իր պրոֆեսիոնալ կարիերան Սլովենիայի երրորդ լիգայի «Սլովան» ակումբում։ Շուտով նա տեղափոխվել է «Սվոբոդա» ակումբ։ 2005 թվականի ամռանը տեղափոխվել է «Դոմժալե» ակումբ, որտեղ դարձել է թիմի հիմնական խաղացող։ 2005/06 մրցաշրջանում թիմի հետ միասին գրավել է 2-րդ տեղը Սլովենիայի առաջնությունում՝ զիջելով միայն «Գորիցային»։ Թիմի կազմում Կիրմը 2005 թվականի օգոստոսի 25-ին մասնակցել է նաև ՈՒԵՖԱ Եվրոպայի Լիգայի ընտրական մրցաշարի մեկ հանդիպման ընդդեմ իսրայելական «Աշդոդի» (1:1). Անդրաժը խաղադաշտ է դուրս եկել հանդիպման 81-րդ րոպեին՝ փոխարինելով Յանեզ Զավրլին։ 2006/07 և 2007/08 մրցաշրջաններում Անդրաժ Կիրմը թիմի հետ հաղթել է Սլովենիայի առաջնությունում։ 2008 թվականի ամռանը նա մոտ էր իտալական «Կիևո» տեղափոխվելուն։
2009 թվականի հուլիսին Անդրաժ Կիրմը տեղափոխվել է Կրակովի «Վիսլա»՝ կնքելով հնգամյա պայմանագիր։ Թիմում նորամուտը կատարել է 2009 թվականի հուլիսի 15-ին Չեմպիոնների լիգայի որակավորման մրցաշարի՝ էստոնական «Լևադիայի» դեմ խաղում (1:1)։ Երկրորդ արտագնա խաղում «Վիսլան» զիջել է «Լևադիային» (1։0) և դուրս մնացել մրցաշարից։ «Էքստրակլասում» նորամուտը կատարել է 2009 թվականի օգոստոսի 1-ին Խոժուվի «Ռուխի» հետ տնային խաղում (2:0), որտեղ Կիրմը արդյունավետ փոխանցում է կատարել Վոյցեխ Լոբոձինսկուն։ «Վիսլայում» առաջին գոլը խփել է 2009 թվական հոկտեմբերի 30-ին «Կորոնայի» դեմ արտագնա խաղում (2:3), որի 31-րդ րոպեին գրավել է Ռադոսլավ Ցեժնյակի դարպասը։ 2009 թվականի նոյեմբերի 29-ը ձևակերպել է դուբլ Վոդիսիսլավ Սլյոնսկիի  «Օդրայի» հետ խաղում (1:3)՝ գրավելով Միխալ Բուչալիկի դարպասը։


=== Կարիերան հավաքականում ===
Սլովենիայի ազգային հավաքականում նորամուտը կատարել է 2007 թվականի օգոստոսի 22-ին Չեռնոգորիայի դեմ ընկերական խաղում (1:1)։ Ազգային հավաքականում առաջին գոլը խփել է 2009 թվականի օգոստոսի 12-ին Սան Մարինոյի դեմ խաղում (5:0). Կիրմը հանիպման 46-րդ րոպեին փոխարինել է Անդրեյ Պեչնիկին և 54-րդ րոպեին գրավել Ալդո Սիմոնչինիի պաշտպանած դարպասը։ Հարավային Աֆրիկայում կայացած  2010 թվականի աշխարհի առաջնության ընտրական փուլում Սլովենիան խմբում գրավել է 2-րդ տեղը Սլովակիայից հետո՝ առաջ անցնելով Չեխիայի, Հյուսիսային Իռլանդիայի, Լեհաստանի և Սան Մարինոյի հավաքականներից։ Փլեյ-օֆֆում Սլովենիան անսպասելիորեն հաղթել է Ռուսաստանի հավաքականին երկու հանդիպումների արդյունքներով և անցել աշխարհի առաջնություն։


== Վիճակագրություն ==


== Ձեռքբերումներ ==
Սլովենիայի չեմպիոն (2) – 2006/07, 2007/08
Սլովենիայի առաջնության արծաթե մեդալակիր (1) – 2005/06
Սլովենիայի Սուպերգավաթակիր (1) – 2007
Լեհաստանի չեմպիոն (1) – 2010/11


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Ֆուտբոլիստի էջը worldfootball.net կայքում(անգլ.)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ռատլուբոր

Ռատլուբոր (ռուս.՝ Ратлубор), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ավարսկոյե Կոյսու գետի ձախ ափին՝ 98 կմ հեռավորության վրա։ Գետի երկարությունը 19 կմ է,ավազանի տարածքը 140 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Արևմտյան Կասպիցի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000933
Հիդրոլոգիական ուսումնասիրությունների կոդը - 109300093
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆելիքս Փիրումյան

Ֆելիքս Աշոտի Փիրումյան (օգոստոսի 27, 1954(1954-08-27), Թբիլիսի, Վրացական ԽՍՀ, ԽՍՀՄ), ՀՀ պետական գործիչ, ՀՀ Նախագահի խորհրդական։


== Կրթություն ==
1971-1976 թվականներ - սովորել և ավարտել է Երևանի պոլիտեխնիկական ինստիտուտի ճարտարապետաշինարարական ֆակուլտետը՝ ինժեներ-շինարարի որակավորմամբ։


== Աշխատանքային գործունեություն ==
1976-1987- աշխատել է «Հայտրանսշին» տրեստում որպես ինժեներ, ավագ ինժեներ, բաժնի պետ, տրեստի գլխավոր ինժեներ։
1987-1993- «Հայտրանսշին» տրեստի կառավարիչ։
1993-1995- Հայաստանի Հանրապետության շինարարության նախարար։
1995-1999- Հայաստանի Հանրապետության քաղաքաշինության նախարար
1999-2003- ՀՀ Շիրակի մարզպետ
2003-2004- ՀՀ տնտեսական մրցակցության պաշտպանության պետական հանձնաժողովի նախագահ։
2004-2008- «Կոնցեռն Մոնարխ» ԲԲԸ խորհրդի նախագահ։
2008 թվականի հուլիսի 16-ին ՀՀ Նախագահի հրամանագրով նշանակվել է ՀՀ Նախագահի խորհրդական։
2010 թվականի մայիսի 5-ին ՀՀ Նախագահի հրամանագրով ազատվել է ՀՀ Նախագահի խորհրդականի պաշտոնից։
2010-2011 թվականներ- «Հյուսիս-Հարավ ճանապարհային միջանցքի ներդրումային ծրագրի»  ԾԻԿ գլխավոր տնօրեն։
2012 թվականի հունվարի 27-ին ՀՀ Նախագահի հրամանագրով նշանակվել է ՀՀ Նախագահի խորհրդական։


== Պարգևներ ==
«Հայրենիքին մատուցած ծառայությունների համար» 2-րդ աստիճանի մեդալ (3.09.2011)։
ՀՀ վաստակավոր շինարար (28.12.2017)


== Ծանոթագրություններ ==
Ֆուկոկուրտ ան Սանտեր

Ֆուկոկուրտ ան Սանտեր (ֆր.՝  Foucaucourt-en-Santerre), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 254 մարդ, բնակչության խտությունը` 36.76 մարդ/կմ²: Բնակավայրը զբաղեցնում է 6.91 կմ² տարածք:


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 35 կմ արևելք:


== Բնակչություն ==


== Տնտեսություն ==
2010 թվականին ուներ 170 աշխատունակ (15-64 տարեկան)  բնակիչ, որոնցից ակտիվ էին 126-ը, իսկ ոչ ակտիվները` 44: Ակտիվության ցուցանիշը կազմում է 74,1 %: 126 աշխատունակ մարդկանցից աշխատել է 109 անձ (63 տղամարդ և 46 կին): Գործազուրկ են եղել 17 անձ (8 տղամարդ և 9 կին): 44 անաշխատունակներից 10-ը եղել են աշակերտներ կամ ուսանողներ, 13-ը` թոշակառուներ, իսկ 21-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ուժլեպ

Ուժլեպ (ռուս.՝ Ужлеп), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չապշա աջ ափով՝ 64 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100007401
Հիդրոլոգիական ուսումնասիրությունների կոդը - 115100740
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մենկովո (գյուղ, Գատչինսկի շրջան)

Մենկովո (ռուս.՝ Меньково), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 555 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վահան Առավեղյան

Վահան Առավեղյան (4-րդ դար - 4-րդ դար), հայ նախարար Մեծ Հայքում, Առավեղյանների նախարարական տոհմից։ 


== Կենսագրություն ==
Սկզբում եղել է Արշակ Գ-ի, ապա Խոսրով Դ-ի ենթակայության տակ, որոնք կառավարում էին միաժամանակ Մեծ Հայքում։ Արշակ Գ-ի և Սահակ Բագրատունու հակամարտության ժամանակ, Վահանը Աշխադար Դիմաքսյանի և Սուրեն Խորխոռունիի հետ համագործակցել է Սահակ Բագրատունու հետ, բայց Սահակի դեպի Խոսրով Դ-ի տիրույթները գնալու ժամանակ չեն կարողացել նրան հասնել, արգելվելով Արշակ Գ-ի զորքերի կողմից, ստիպված հպատակվել են նրան և հարմար ժամանակի սպասել իրենց փախուստի համար։


== Արշակ Գ-ի գանձերը ==
385 թվականին, երբ Արշակ Գ-ն իր գանձերը Հանի ամրոցից հանելով փոխադրում էր Ծոփք, Սուրեն Խորխոռունին, Վահան Առավեղյանը և Աշխադար Դիմաքսյանը հարմար ժամանակ գտնելով հափշտակում են այդ գանձերը և ցանկանում են անցնել Խոսրով Դ-ի մոտ, բայց չեն կարողանում ժամանակին անել դա։ Սամվել Մամիկոնյանը, ով Արշակ Գ-ի մտերիմն էր, ուժեղ գնդով ընկնում է նրանց հետևից, որոնք էլ փախչելով՝ ընկնում են ամուր քարայրի մեջ Մանանաղի գավառում։ Ըստ Մովսես Խորենացու մանրամասն նկարագրության այդ քարայրը մտնելու տեղ չկար, մի կողմից միայն մի նեղ տեղ կար բարձրանալու՝ սաստիկ զառիվայր։ Դռան առաջն էլ ուղիղ բարձրանում էր միապաղաղ մի ապառաժ, իսկ վերևը՝ դուրս ցցված մի ժայռ, որ նայում էր խոր ձորի անդունդներին, և ինչ էլ որ պոկ գար, անդիմադրելի սաստկությամբ, անդադար թավալվելով ներքև կգլորվեր՝ դեմ առնելու կռվան չգտնելով։ Սամվել Մամիկոնյանը տարակուսած էր մնացել տեղի անմատչելի լինելու պատճառով։ Նա այս մասին իմաց տվեց Արշակ Գ-ին, որն էլ հրամայեց երկաթակապ արկղ շինել, մեջը քաջ մարդկանց նստեցնել և չվանի նման շղթայով վերևից իջեցնել մինչև քարայրի մուտքը։ Բայց այս (միջոցն) էլ վնաս չբերեց, որովհետև մացառները հեռու էին պահում (արկղը)։
Երբ նրանք սրանով էին զբաղված, այդտեղ է հասնում Ասպետ Սահակ Բագրատունին, Խոսրով Դ-ի ամբողջ գնդով, որով հալածում էր ավազակներին։ Ավազակներին թողնելով՝ հարձակվում է Սամվել Մամիկոնյանի գնդի վրա, որոնք փորձում էին բռնել քարայրում մնացած իշխաններին։ Սահակ Բագրատունին Սամվել Մամիկոնյանի գնդին հալածում է և դուրս է հանում Սուրենին, Վահանին և Աշխադարին գանձերի հետ միասին և շատ արագ հասցնում Խոսրով Դ-ի մոտ։ Խոսրով Դ-ն ստանալով գանձերը, նրանից մասնաբաժին է հանում Պարսից արքա Շապուհ Գ-ին և նրա հրամանով Սուրեն Խորխոռունուն, Վահան Առավեղյանին և Աշխադար Դիմաքսյանին տալիս է գյուղեր և ընտիր ու հարմար դաստակերտներ այն նախարարների ժառանգությունից, որոնք Մեծ Հայքի պարսից բաժնից (արևելյան) էին, բայց մնացին Արշակ Գ-ի մոտ։ Այս դեպքից հետո պատերազմ է առաջանում Արշակ Գ-ի և Խոսրով Դ-ի միջև։


== Ծանոթագրություններ ==
Բելոգալիցա (գյուղ, Պուտիվիլի շրջան)

Բելոգալիցա (ուկրաիներեն՝ Білогалиця), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Բելոգալիցա գյուղում բնակվում էր 63 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ել, ել

Ել, ել (սայլերգ), հայկական ժողովրդական աշխատանքային երգ, որը գրի առել և մշակել է Կոմիտաս վարդապետը։


== Կառուցվածք ==
«Ել, ել» երգում երևում է հայ գյուղացու վերաբերմունքն իր եզի հանդեպ։ Հնում հայ գյուղացու համար կարևոր նշանակություն ուներ եզը, որն իր ընտանիքը կերակրողն էր։ Երգում գյուղացին խնդրում է եզին, որ վեր կենա, հանկարծ շունչը չփչի։ Երգի մեջ կա մեծ դրամատիզմ, այն է՝ հին ժամանակի հայ մարդու օրվա հացի խնդիրը։ Ընտանիքը պահելու համար տղամարդը պետք է կարողանար հողը մշակել։ Իսկ դրա համար պետք է մեծ հոգատարությամբ վերաբերվեր իր եզին։ Ուրեմն մնում էր Աստծուն խնդրել, որ եզը հանկարծ չսատկի, որ եզը կարողանա ապահովել իրենց վաղվա հացի խնդիրը։


== Բառեր ==


== Կատարումներ ==
Երգի հայտնի կատարումներից է Հայաստանի պետական կամերային երգչախբի կատարումը՝ դիրիժոր Ռոբերտ Մլքեյանի խմբավարությամբ։
Հայոց ցեղասպանության 100-րդ տարելիցի միջոցառումների շրջանակներում երգը կատարել է նաև «Հովեր» պետական կամերային երգչախումբը։


== Ծանոթագրություններ ==


== Արտաքին հղումներ ==
Ել, ել (սայլի երգ). Կոմիտաս (Armenian folk)
«Ել, ել» երգի նոտաները։ Երկերի ժողովածու։ Խմբերգեր /Խմբ.՝ Ռ. Ա. Աթայան .- Երևան։ «Հայաստան»., 1969.
Մեդեա Ջափարիձե

Մեդեա Ջափարիձե (վրաց.՝ მედეა ჯაფარიძე; փետրվարի 20, 1923(1923-02-20), Թիֆլիս, ԱԽՖՍՀ, ԽՍՀՄ - մարտի 31, 1994(1994-03-31), Թբիլիսի, Վրաստան), թատրոնի և կինոյի վրացի դերասանուհի։ Վրաստանի Խորհրդային Սոցիալիստական Հանրապետության ժողովրդական արտիստուհի։ 1950 թվականին արժանացել է Ստալինյան մրցանակի։


== Կենսագրություն ==
Մեդեա Ջափարիձեն ծնվել է Թբիլիսիում։ Սովորել է № 42 միջնակարգ դպրոցում։
1942 թվականին հանդես է գալիս Թբիլիսիի Կոտե Մարջանիշվիլու անվան թատրոնում։ Եղել է ԽՍՀՄ 6-րդ գումարման Գերագույն խորհրդի պատգամավոր։


== Կոչումներ և մրցանակներ ==
Ստալինյան առաջին աստիճանի մրցանակ (1950)՝ «Ջուրղայի վահանը» ֆիլմում մասնակցության համար (1944),
ՎԽՍՀ ժողովրդական արտիստուհի (1950)։


== Ֆիլմագրություն ==
1942 – Գեորգի Սաակաձե
1944 – Ջուրղայի վահանը
1947 – Պոետի օրորոցը – Ակակիայի քույրը
1948 – Քեթո և Կոտե – Քեթո
1952 – Բարձունքներ նվաճողներ (Վրացֆիլմ) – Էլենե
1968 – Նռան գույնը – պոետի մայրը
1983 – Կապույտ սարեր կամ անհավանական պատմություն
1985 – Մինչև կանցնի աշնանային անձրևը


== Ծանոթագրություններ ==


== Արտաքին հղումներ ==
Մեդեա Ջափարիձե (անգլ.) Internet Movie Database կայքում
Աբխազիայի Ինքնավար Հանրապետություն

Աբխազիայի Ինքնավար Հանրապետություն (վրաց.՝ აფხაზეთის ავტონომიური რესპუბლიკა), դե յուրե վարչական միավոր է Վրաստանի կազմում։ Ըստ Վրաստանի Սահմանադրության Աբխազիան մտնում է Վրաստանի կազմի մեջ որպես ինքնավար հանրապետություն, իսկ Աբխազիայի օրինական կառավարությունը հիմա աքսորված է։ 2006-ից մինչև 2008 թվականները Աբխազիայի Ինքնավար Հանրապետության կառավարությունը տեղադրված էր դեռ Վրաստանի հսկողության տակ գտնվող Աբխազիայի Չխալթա գյուղում։ Աբխազիայի Ինքնավար Հանրապետության պաշտոնական սիմվոլներն են Վրաստանի զինանշանը և դրոշը։


== Տես նաև ==
 Աբխազիայի Հանրապետություն


== Ծանոթագրություններ ==
Ռեպկիի շրջան

Ռեպկիի շրջան (ուկրաիներեն՝ Ріпкинський район), շրջան Ուկրաինայի Չեռնիգովի մարզում։
Ստեղծվել է 1923 թվականին։ Վարչական կենտրոնը՝ Ռեպկի։


== Աշխարհագրություն ==
Շրջանի տարածքի մակերեսը կազմում է 2105 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 28981 մարդ։ Բնակչության խտությունը կազմում էր 13,77 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սպիտակ կաղնի

Սպիտակ կաղնի (լատ.՝ Quercus alba), հաճարազգիների ընտանիքի մշտադալար կամ տերևաթափ ծառերի ցեղ է։ Ցեղի անունը` լատ.՝ Verkus բառ է, որը նշանակում է գեղեցիկ ծառ։ Հին Հունաստանում այն նվիրված էր գիտության, արևի և արվեստի աստված Ապոլլոնին։ Կաղնու ճյուղը համարվում էր հզորության նշանաբան, այն պարգևում էին մարդկանց կյանքը փրկողներին, զինվորական սխրանքներ գործողներին և այլն։ Հռոմեացիների մոտ այն նվիրված էր Յուպիտերին։ Սլավոնները կաղնին համարել են սուրբ ծառ. այն նվիրված է եղել կայծակի և որոտի աստված Պերունին, իսկ հնդկիները ծառն անվանել են «տևադարա», որը բառացի նշանակում է «աստվածածառ»։


== Բուսաբանական նկարագիր ==
Ծառը մինչև 25 մետր, երբեմն մինչև 40 մետր բարձրությամբ։ Այս տեսակի առանձնահատկությունն այն է, որ ունի լայն սաղարթ, ճյուղերը լայն բացված են և աճում են գետնին զուգահեռ։ Կեղևը բաց մոխրագույն է։ Տերևները երկարավուն օվալաձև է, 12-20 սմ երկարությամբ։

		
		
		


== Բնապահպանություն և տարածվածություն ==
Բնական պայմաններում այն աճում է Հյուսիսային Ամերիկայի արևելքում՝ Քվեբեկից հյուսիս մինչև Ֆլորիդայից հարավ։

Առանձին ծառեր հասնում են մինչև 600 տարեկան։


== Կիրառում ==
Սպիտակ կաղնու փայտանյութը ավանդաբար համարվում է ամենալավը վիսկու և գինու տակառների արտադրության համար։


== Մշակում ==
Սպիտակ կաղնի ծառը բնական խորհրդանիշ է ԱՄՆ-ի Մերիլենդի նահանգում։ Իրականում սպիտակ կաղնին աճում է Ջորջիա նահանգի Աթենս քաղաքում, տեղական զբոսաշրջային գրավչություն է։


== Ծանոթագրություններ ==


== Գրականություն ==
Деревья и кустарники СССР. Дикорастущие, культивируемые и перспективные для интродукции. / Ред. тома С. Я. Соколов. — М.—Л.: Изд-во АН СССР, 1951. — Т. II. Покрытосеменные. — С. 488. — 612 с. — 2500 экз.
Հելենդ Պեեպ

Հելենդ Վալդեմարի Պեեպ (էստ․՝ Helend Peep, ծննդյան անուն՝ Էռնստ-Հելմուտ Պեեպ էստ․՝ Ernst-Helmut Peep, 29 հուլիսի, 1910, Վայկլա – 20 հոկտեմբերի, 2007, Տարտու), էստոնացի դերասան և օպերային երգիչ (տենոր)։ Ավելի քան 50 տարի խաղացել է Տարտուի «Վանեմույնե» թատրոնի բեմում։ Էստոնական ԽՍՀ վաստակավոր արտիստ (1957), Էստոնական ԽՍՀ ժողովրդական արտիստ  (1970):


== Կենսագրություն ==
Հելենդ Պեեպը ծնվել է 1910 թվականի հուլիսի 29-ին Էստլյանդիայի նահանգի Կոհտլա-Յարվեի գավառի Պորսկովո գյուղում (ներկայում՝ Վայկլա), մանր ֆերմերի ընտանիքում։ Երբ Հելենդ Պեեպը եղել է չորս տարեկան, մահացել է նրա հայրը։ Մայրը՝ Ադելինան, միայնակ է դաստիարակել երկու երեխաներին։
1931 թվականին Պեեպն ավարտել է գիմնազիա Յիհվիում։ Մասնագիտական կարիերան սկսել է 1938 թվականին որպես Տարտուի «Վանեմույնե» էստոնական ազգային թատրոնի երգչախմբի անդամ։ 1939 թվականից մինչև 1942 թվականը որպես դերասան և բեմանկարիչ աշխատել է Կուռեսաառե քաղաքի թատրոնում։ 1942-1944 թվականներին խաղացել է Տալլինի բանվորական թատրոնում, իսկ 1944-1946 թվականներին՝ Երիտասարդական թատրոնում։ 1946 թվականից մինչև 1957 թվականը «Վանեմույնե» թատրոնում եղել է օպերային երգիչ, իսկ 1957 թվականից մինչև 2001 թվականը՝ դրամատիկական դերասան։
Հելենդ Պեեպը եղել է «Վանեմույնե» թատրոնի լավագույն դերասաններից մեկը։ Նա կատարել է Լենսկու դերերգը «Եվգենի Օնեգին» օպերայում,  Վլադիմիրի դերերգը «Իշխան Իգոր» օպերայում, Մոնոստատոսի դերերգը «Կախարդական ֆլեյտա» օպերայում, ինչպես նաև կատարել է Կոշկինի դերը «Լյուբով Յարովա» բեմադրության մեջ։ Նա նկարահանվել է նաև մի շարք ֆիլմերում, ինչպիսիք են՝ «Սառցահոսանք» («Jääminek», 1962), «Հետ նայիր ճանապարհին» («Jäljed», 1963), «Ծերունին ուզում է տուն գնալ» («Vana mees tahab koju», 1991) և այլն։
Հելենդ Պեեպը խաղացել է նաև «Անորսալի հրաշք» («Tabamata ime»), «Նոր տարվա նախօրեին» («Uusaastaöö») ֆիլմ-ներկայացումներում, «Killevere koguduse õpetaja» հեռուստաբեմադրությունում։
Հելենդ Պեեպը մահացել է 2007 թվականի հոկտեմբերի 20-ին Տարտուում 97 տարեկան հասակում։ Թաղված է Տարտուի Ռաադի գերեզմանատանը։


== Ընտանիք ==
Հելենդ Պեեպի որդին՝ Աո Պեեպը, դրամատիկական դերասան է։


== Ծանոթագրություններ ==
Աստերոիդների ցանկ (279701-279800)

Աստերոիդների ցանկ (279601-279700)  • Աստերոիդների ցանկ  • Աստերոիդների ցանկ (279801-279900)
 Աստերոիդների ցանկ (279601-279700)  • Աստերոիդների ցանկ  • Աստերոիդների ցանկ (279801-279900)
Գաղտնի շրջան

Գաղտնի շրջան, թաքնված շրջան, վարակիչ հիվանդություններով մարդու վարակվելու պահից մինչև հիվանդության ակնհայտ ախտանշանների ի հայտ գալը։ Այդ ընթացքում մարդն արտաքնապես առողջ է երևում։
Գաղտնի շրջանի տևողությունը տարբեր հիվանդությունների ժամանակ տարբեր է՝ մի քանի ժամից մինչև մի քանի ամիս և նույնիսկ տարի, բայց յուրաքանչյուր հիվանդության Գաղտնի շրջանի ունի իր տևողությունը (օրինակ՝ որովայնային տիֆի գաղտնի շրջանը 3-25 օր է, գրիպինը՝ մի քանի ժամից մինչև 3 օր, կապույտ հազինը՝ 2-15 օր), որը պայմանավորված է մանրէների ախտածնության աստիճանով, հիվանդությանը դիմադրելու օրգանիզմի հնարավորություններով և այլն։
Գաղտնի շրջանի տևողությունից է կախված մինչ այդ վարակիչ հիվանդների հետ շփված անձանց մեկուսացման, ինչպես նաև այլ հակահամաճարակային միջոցառումների իրականացման համար սահմանված կարանտինի ժամկետը։ Որոշ հիվանդությունների դեպքում մարդը կարող է վարակի աղբյուր լինել գաղտնի շրջանի վերջում, այսինքն մինչև հիվանդության ախտանշանների ի հայտ գալը, և վարակել շրջապատող մարդկանց, որն ունի կարևոր համաճարակային նշանակություն։
Մկնաբորբ

Մկնաբորբ, միոզիտ, կմախքային մկանների բորբոքային հիվանդություն։ Սովորաբար ընդգրկում է ամբողջ մկանային համակարգը և ընթանում որպես բազմամկանաբորբ։ Այն կարող է նկատվել տարբեր հիվանդությունների ժամանակ, սակայն առավել հաճախ շարակցական հյուսվածքի սիստեմային հիվանդությունների դրսևորման ձև է։ Երբեմն զուգակցվում է մաշկային ախտահարումների հետ, և զարգանում է դերմատոմիոզիտ (մաշկամկանաբորբ)։ Հիվանդության յուրահատուկ ձև է մակաբուծական մկնաբորբ, որը լինում է տրիխինելոզի, էխինոկոկոզի և ցիստիցերկոզի դեպքում։ Գոյություն ունի նաև ոսկրացնող մկնաբորբ, որի դեպքում մկանային հյուսվածքը փոխարկվում է ոսկրայինի։ Ախտանշանները, մկանացավեր, մկանաթուլություն, շարժողության խանգարումներ, հետագայում՝ մկանների կարծրացում, մկանների կծկանք (կոնտրակտուրա)։
Բուժում. Հորմոնային պատրաստուկներ, վիտամիններ, ցավը հանգստացնող միջոցներ, հակամակաբուծական բուժում։


== Ծանոթագրություններ ==
Պաուինի

Պաուինի  (պորտ.՝ Pauini), համայնք Բրազիլիայում՝ Ամազոնաս նահանգի կազմում։ Գտնվում է Հարավային նահանգի Ամազոնաս մարզում։ Մտնում է Բոկա դու Ակրի գավառի կազմի մեջ։ Բնակչությունը կազմում է 43 447 մարդ՝ 2006 թվականի տվյալներով։
Տոնն ամեն տարի նշվում է մարտի 19-ին։


== Պատմություն ==
Քաղաքը հիմնադրվել է 1956 թվականին։


== Ծանոթագրություններ ==
Լևոն Մինասյան (երաժիշտ)

Անվան այլ կիրառումների համար տե՛ս՝ Լևոն Մինասյան (այլ կիրառումներ)Լևոն Մինասյան (1958, Մարսել), ֆրանսահայ երաժիշտ, կոմպոզիտոր և դուդուկահար։
Նա հեղինակն է այնպիսի ֆիլմերի երաժշտության, ինչպիսիք են Մայրիկը և Քրիստոսի Չարչարանքները։ Լևոն Մինասյանը համագործակցում է Շառլ Ազնավուրի, Էլեն Սեգարայի, Պիտեր Գեբրիելի, Արմանդ Ամարի և Սթինգի հետ։


== Դիսկոգրաֆիա ==
1998, Լևոն Մինասյան և ընկերներ, Դուդուկը սահմաններից դուրս (Lévon Minassian and Friends, The Doudouk beyond borders)
2006, Լևոն Մինասյան և Արմանդ Ամար, երգեր աշխարհից այնկողմ (Lévon Minassian & Armand Amar, Songs from world apart)


== Մրցանակներ ==
2003 թ. Chevalier of the Ordre des Arts et des Lettres


== Արտաքին հղումներ ==
http://www.levonminassian.com Լևոն Մինասյան (երաժիշտ). պաշտոնական կայք
Նոյզորգ

Նոյզորգ (գերմ.՝ Neusorg) , կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Տիրշենրոյտ շրջանի կազմի մեջ։ Բնակչությունը կազմում է 1940 մարդ (ըստ 2010 թվականի դեկտեմբերի 31-ի)։ Տարածքը կազմում է 17,85 կմ2։ Պաշտոնական կոդ՝ 09 3 77 143։ Կոմունան կազմված է 9 գյուղական բնակավայրերից։


== Ծանոթագրություններ ==


== Արտաքին հղումներ ==
Պաշտոնական կայք
Չումաքյոյ

Չումաքյոյ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==